ระเบียบกรุงเทพมหานครระเบียบกรุงเทพมหานครว่าด้วยเงินบำรุงสถานบริการสาธารณสุขพ.ศ. ๒๕๓๐ อาศัยอำนาจตามความในมาตราในข้อ ๒๑แห่งข้อบัญญัติกรุงเทพมหานคร เรื่อง วิธีการงบประมาณ พ.ศ.๒๕๒๙ผู้ว่าราชการกรุงเทพมหานครกำหนดระเบียบว่าด้วยเงินบำรุงสถานบริการสาธารณสุขไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยเงินบำรุงสถานบริการสาธารณสุขพ.ศ.๒๕๓๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรุงเทพมหานครว่าด้วยเงินบำรุงของสถานบริการสาธารณสุขพ.ศ.๒๕๒๐บรรดาระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้สถานบริการสาธารณสุข หมายความว่า หน่วยงานในสังกัดสำนักอนามัย กรุงเทพมหานคร ที่เป็นสถานพยาบาลหรือสถานอื่นใดที่อำนวยบริการอันเป็นสาธารณประโยชน์ หรือประชาสงเคราะห์เงินบำรุง [๒] หมายความว่า(๑)เงินรายรับจากการบริการทางการแพทย์ของสถานบริการสาธารณสุข(๒)เงินบำรุงที่สถานบริการสาธารณสุขส่งสมทบไว้ที่สำนักอนามัย(๓) เงินที่มีผู้บริจาคหรืออุทิศให้โดยไม่ได้ระบุว่าให้ใช้จ่ายในกิจการอย่างใดอย่างหนึ่งโดยเฉพาะ(๔) ดอกผลของเงินบำรุง(๕)เงินรายรับที่ได้รับสำหรับกิจการด้านการบริการทางการแพทย์ตามระเบียบกระทรวงสาธารณสุขว่าด้วยหลักประกันสุขภาพทั้งนี้ให้รวมถึงเงินบำรุงที่มีอยู่ในวันใช้ระเบียบนี้ด้วยข้อ ๕[๓] เงินบำรุงให้นำไปใช้จ่ายได้ดังนี้(๑) จ่ายสำหรับกิจการใด ๆอันเป็นประโยชน์ต่อสถานบริการสาธารณสุขหรือสำนักอนามัยและให้กระทำได้เฉพาะกรณีที่จะพึงจ่ายจากเงินงบประมาณได้ แต่เงินงบประมาณไม่มีหรือมีไม่เพียงพอ หรือมีเหตุจำเป็นเร่งด่วน ไม่สามารถเบิกจ่ายจากเงินงบประมาณได้ทันหรือมีเหตุขัดข้องประการอื่น(๒)จ่ายในกิจการด้านบริการทางการแพทย์ตามระเบียบกระทรวงสาธารณสุขว่าด้วยหลักประกันสุขภาพการรับและการจ่ายเงินตามโครงการสร้างหลักประกันสุขภาพถ้วนหน้าให้สถานบริการสาธารณสุข หรือส่วนราชการในสังกัดสำนักอนามัยที่มีการรับและจ่ายเงินตามระเบียบนี้ จัดทำรายงานการรับเงิน การจ่ายเงินประจำเดือน ประจำปี แยกจากเงินบำรุงสถานบริการสาธารณสุขประเภทอื่นข้อ ๖ การรับเงินบำรุงจะต้องออกใบเสร็จรับเงินให้แก่ผู้ชำระเงินทุกครั้งที่มีการรับเงินและต้องมีต้นขั้วหรือคู่ฉบับใบเสร็จรับเงินนั้นเก็บรักษาไว้ด้วยเว้นแต่การรับเงินที่มีผู้บริจาคไว้ในตู้รับเงินบำรุงให้คณะกรรมการรักษาเงินทำหลักฐานการตรวจนับเงินไว้แทนข้อ ๗[๔] อำนาจในการอนุมัติก่อหนี้ผูกพันและการอนุมัติจ่ายเงินบำรุง(๑)หัวหน้าสถานบริการสาธารณสุขที่มีฐานะต่ำกว่ากอง ยกเว้นศูนย์บริการสาธารณสุขสาขาครั้งหนึ่งไม่เกิน ๒๐,๐๐๐ บาท(๒)ผู้อำนวยการศูนย์บริการสาธารณสุข หรือหัวหน้าสถานบริการสาธารณสุขที่มีฐานะเทียบเท่ากอง ครั้งหนึ่งไม่เกิน ๕๐,๐๐๐ บาท(๓) ผู้อำนวยการสำนักอนามัยครั้งหนึ่งไม่เกิน ๑,๐๐๐,๐๐๐ บาท(๔) ปลัดกรุงเทพมหานครครั้งหนึ่งไม่เกิน ๒,๐๐๐,๐๐๐ บาท(๕) ผู้ว่าราชการกรุงเทพมหานครไม่จำกัดวงเงินการก่อหนี้ การจ่ายเงินและการพัสดุ ให้นำ กฎ ข้อบัญญัติ ข้อบังคับ ระเบียบหรือคำสั่งกรุงเทพมหานครว่าด้วยการนั้นมาใช้บังคับโดยอนุโลมข้อ ๘[๕] รายจ่ายดังต่อไปนี้ห้ามสถานบริการสาธารณสุขจ่ายจากเงินบำรุง(๑) เงินยืมเว้นแต่เป็นการยืมเพื่อใช้ทดรองจ่ายในการปฏิบัติราชการโดยตรงหรือเป็นการยืมเพื่อกิจการที่เกี่ยวกับสถานพยาบาลหรือสถานอื่นใดที่อำนวยบริการอันเป็นสาธารณประโยชน์ หรือประชาสงเคราะห์ซึ่งเป็นหน้าที่ของสำนักอนามัยและให้ผู้มีอำนาจอนุมัติให้ยืมเฉพาะเท่าที่จำเป็นเพื่อใช้ในราชการ ครั้งหนึ่งไม่เกิน ๕๐,๐๐๐ บาท(๒) รายจ่ายในลักษณะบำเหน็จ บำนาญสวัสดิการ และเงินสงเคราะห์อื่นๆ(๓) รายจ่ายเพื่อซื้อยานพาหนะ(๔)รายจ่ายตามที่ระเบียบกรุงเทพมหานครกำหนดห้ามไว้ข้อ ๙ การเก็บรักษาเงินให้นำข้อบัญญัติกฎ ข้อบังคับ ระเบียบ หรือคำสั่งกรุงเทพมหานครว่าด้วยการนี้มาใช้บังคับโดยอนุโลมโดยกำหนดวงเงินในการเก็บรักษาดังนี้(๑) สถานบริการสาธารณสุขที่มีฐานะต่ำกว่ากองยกเว้น ศูนย์บริการสาธารณสุขสาขา ให้เก็บรักษาเงินไว้ได้ไม่เกิน ๓,๐๐๐ บาท(๒) หน่วยงานที่มีฐานะเป็นกองหรือศูนย์บริการสาธารณสุขให้เก็บรักษาเงินไว้ได้ไม่เกิน ๕,๐๐๐ บาท(๓) สำหรับงานเลขานุการสำนักอนามัย ให้เก็บรักษาไว้ได้ไม่เกิน ๑๐,๐๐๐ บาท นอกนั้นให้นำฝากสำนักการคลังกรุงเทพมหานคร หรือธนาคารที่เป็นรัฐวิสาหกิจหรือธนาคารที่กระทรวงการคลังอนุมัติให้ส่วนราชการนำเงินไปฝากได้ข้อ ๑๐ ให้สถานบริการสาธารณสุขเป็นหน่วยงานในสังกัดสำนักอนามัยที่มีการรับจ่ายเงินตามระเบียบนี้ ทำบัญชีรับจ่าย รวมทั้งสรรพบัญชีหรือทะเบียนอื่นใดเท่าที่จำเป็น และบรรดาเอกสารหลักฐานการใช้จ่ายเงินบำรุงและเก็บรวบรวมรักษาไว้ให้ครบถ้วนพร้อมที่จะให้ทำการตรวจสอบได้ เมื่อสิ้นเดือนหนึ่งๆ ให้รายงานการรับ การจ่าย และยอดเงินคงเหลือให้ผู้อำนวยการสำนักอนามัยทราบ และเมื่อสิ้นปีงบประมาณให้รายงานการรับการจ่ายเงินประจำปี และยอดเงินคงเหลือให้ผู้ว่าราชการกรุงเทพมหานครทราบข้อ ๑๑[๖] ทุกวันสิ้นเดือนให้สถานบริการสาธารณสุขนำเงินบำรุงสมทบไว้ที่สำนักอนามัยร้อยละห้าสิบของรายรับประจำเดือนนั้นๆและให้สำนักอนามัยปฏิบัติตามที่กำหนดไว้ในข้อ ๘ ยกเว้น เงินยืมตามข้อ ๘ (๑)ห้ามจ่ายเงินยืมครั้งหนึ่งเกิน ๕๐๐,๐๐๐ บาทข้อ ๑๒ ในกรณีที่มีเหตุพิเศษสมควรปฏิบัติเป็นอย่างอื่น หรือกรณีที่ระเบียบนี้มิได้กำหนดไว้ให้นำเสนอผู้ว่าราชการกรุงเทพมหานคร พิจารณาอนุมัติประกาศ ณ วันที่ ๗ มกราคม พ.ศ.๒๕๓๐พลตรี จำลอง ศรีเมืองผู้ว่าราชการกรุงเทพมหานครระเบียบกรุงเทพมหานครว่าด้วยเงินบำรุงสถานบริการสาธารณสุข(ฉบับที่ ๒) พ.ศ. ๒๕๓๕[๗]ระเบียบกรุงเทพมหานครว่าด้วยเงินบำรุงสถานบริการสาธารณสุข(ฉบับที่ ๓) พ.ศ. ๒๕๔๐[๘]ระเบียบกรุงเทพมหานครว่าด้วยเงินบำรุงสถานบริการสาธารณสุข(ฉบับที่ ๔) พ.ศ. ๒๕๔๑[๙]ระเบียบกรุงเทพมหานครว่าด้วยเงินบำรุงสถานบริการสาธารณสุข (ฉบับที่ ๕) พ.ศ. ๒๕๔๔[๑๐]ระเบียบกรุงเทพมหานครว่าด้วยเงินบำรุงสถานบริการสาธารณสุข (ฉบับที่ ๖) พ.ศ. ๒๕๔๕[๑๑]วชิระ/จัดทำ๖มีนาคม ๒๕๕๐[๑] ราชกิจจานุเบกษา เล่ม ๑๐๔/ตอนที่๙/ฉบับพิเศษ หน้า ๕/๑๙ มกราคม ๒๕๓๐[๒] ข้อ ๔ บทนิยามคำว่า เงินบำรุง แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงสถานบริการสาธารณสุข (ฉบับที่ ๖) พ.ศ. ๒๕๔๕[๓] ข้อ ๕ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงสถานบริการสาธารณสุข (ฉบับที่ ๖) พ.ศ. ๒๕๔๕[๔] ข้อ ๗ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงสถานบริการสาธารณสุข(ฉบับที่ ๓) พ.ศ. ๒๕๔๐[๕] ข้อ ๘ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงสถานบริการสาธารณสุข (ฉบับที่ ๕) พ.ศ. ๒๕๔๔[๖] ข้อ ๑๑ แก้ไขเพิ่มเติมโดย ระเบียบกรุงเทพมหานครว่าด้วยเงินบำรุงสถานบริการสาธารณสุข (ฉบับที่ ๕) พ.ศ. ๒๕๔๔[๗] ราชกิจจานุเบกษาเล่ม ๑๐๙/ตอนที่ ๕๖/หน้า ๒/๑ พฤษภาคม ๒๕๓๕[๘] ราชกิจจานุเบกษาเล่ม ๑๑๔/ตอนที่ ๓๓ ง/หน้า ๖๐/๒๔ เมษายน ๒๕๔๐[๙] ราชกิจจานุเบกษาเล่ม ๑๑๕/ตอนที่ ๘๙ ง/หน้า ๓๙/๕ พฤศจิกายน ๒๕๔๑[๑๐] ราชกิจจานุเบกษาเล่ม ๑๑๘/ตอนพิเศษ ๓๖ ง/หน้า ๑๓/๑๘ เมษายน ๒๕๔๔[๑๑] ราชกิจจานุเบกษาเล่ม ๑๑๙/ตอนพิเศษ ๙๙ ง/หน้า ๙๘/๑๑ ตุลาคม ๒๕๔๕